Gandia, escenari de la major trobada de l'ecosistema emprenedor de la Comunitat Valenciana
04 octubre 2018

## Gandia, escenari de la major trobada de l'ecosistema emprenedor de la Comunitat Valenciana04 octubre 2018Última actualització: 14 juliol 2025

![](../gestion/img/WhatsApp-Image-2018-10-04-at-13.50.29.jpeg)  
  

Aquest matí s'ha reunit el Comitè de Programació del Focus Pime i Emprenedoria Comunitat Valenciana, la major trobada per a pimes i emprenedors, que tindrà lloc a Gandia durant els pròxims dies 22 i 23 d'octubre. D'aquesta manera, la ciutat ducal serà l'epicentre de l'esdeveniment central de Focus Pime i Emprenedoria Comunitat Valenciana 2018.

I és que est aquest esdeveniment, en la seua XIII edició, congregarà a més de 1.000 professionals assistents, prop de 100 ponents, 25 activitats entre ponències, taules redones i sessions de networking. Entre els 100 ponents, cal destacar la presència d'**Enrique Dans**, professor d'Innovació i investigador dels efectes de la innovació tecnològica sobre les persones, les empreses i la societat en el seu conjunt.

També hi intervindran, entre d’altres, **Jaime Chicheri**, creador de Worldmarketingsurfers.com; **Erika Silva**, experta en Màrqueting (Escola Màrqueting Gastronòmic); **Paula Fernández Ochoa**, consultora i docent de Màrqueting Jurídic i Marca Personal & Corporativa; **Evarist Miralles**, cuiner, docent i vencedor del XIII Campionat d'Espanya de Cuiners; **Iñaki Gaztelumendi**, consultor OMT i assessor del Basque Culinary Centre; **Rafael Juan**, Gerent de Dulcesol; i **Juan Carlos Sanjuán**, Director-Gerent de Casual Hoteles.

Com a fil conductor del Focus Pime i Emprenedoria Comunitat Valenciana 2018 s'ha triat _‘Turisme intel·ligent i qualitat de vida’_, dos temes estratègics tant per a la comarca de la Safor, com per a tota la Comunitat Valenciana. Així, es busca potenciar els desenvolupaments turístics innovadors, sostenibles i inclusius, així com estendre i facilitar l'intercanvi de millors pràctiques.

L'esdeveniment, de caràcter gratuït i el programa del qual es pot consultar en la web www.focuspyme.es és una iniciativa organitzada per l'Ajuntament de Gandia i els CEEI de la Comunitat Valenciana, que ha comptat amb la col·laboració de les diferents entitats que integren l'ecosistema valencià d’emprenedoria innovadora, i que està finançada per la Generalitat Valenciana, a través del IVACE, i pel Fons Europeu de Desenvolupament Regional (FEDER) en el marc del Programa Operatiu de la Comunitat Valenciana 2014-2020.

Entre les entitats que han participat en la reunió destaquen, entre d’altres, el Ajuntament de Gandia, IVACE, CEEI València, CEEI Castelló, CEEI Elx, Direcció general d'Economia, Emprenedoria i Cooperativisme, UPV Campus Gandia, FAES, IVF, Gridet-UV, REDIT, Associació Xarxa Projecte Social, Consell de Càmeres CV, Consorci gestor Pacte Territorial ocupació La Plana Baixa, FEVECTA, Florida Universitària, SERVEF, Universitat Miguel Hernández, INVATTUR, SECOT, etc.

[Twittear](https://twitter.com/share)